b'\n_START_ARTICLE_\nBregentved\n_START_PARAGRAPH_\nBregentved er opprinnelig en gammel seteg\xc3\xa5rd som nevnes f\xc3\xb8rst gang i 1319, da kong Erik Menved skjenket Bregentved til Ringsted kloster. Slottet ligger 3 km \xc3\xb8st for Haslev  i  Faxe kommune. _NEWLINE_Nordfl\xc3\xb8yen av bygningen er fra 1650; den er bygget om i 1731\xe2\x80\x931736 av arkitekt Laurids de Thurah. I 1740 foretok Nicolai Eigtved en utvidelse av slottet. _NEWLINE_Bygningen gjennomgikk en fullstendig ombygging i 1886-1891 ved arkitekt Axel Berg._NEWLINE_Slottet er p\xc3\xa5 alle m\xc3\xa5ter A.G. Moltkes verk. Moltke fikk stedet i gave av Frederik V i 1746. Han fikk eiendommen delt opp i 25 bondebyer og flyttet g\xc3\xa5rdene ut til beiteomr\xc3\xa5dene. Han fikk anlagt fiskedammer og satte opp m\xc3\xb8ller etter modell fra Nederland. Parken med skulpturer og fontener er ogs\xc3\xa5 fra hans tid. _NEWLINE_Stedet er fremdeles i familien Moltkes eie.\n_START_SECTION_\nFredning\n_START_PARAGRAPH_\nBregentved ble fredet i 1918, fredningen utvidet i 1964, 1978 og 1997. Fredningen omfatter hovdbygningen med tilh\xc3\xb8rende slottskapell samt g\xc3\xa5rdsrom og flere skulpturer/minnesmerker.'